નવી દિલ્હી- વડાપ્રધાન નરેન્દ્ર મોદી સ્વચ્છ ભારત ઝુંબેશ પાર્ટ-2 શરુ કરવા જઈ રહ્યાં છે. આ ઝુંબેશનું નામ ‘સ્વચ્છતા સેવા ઝુંબેશ’ રાખવામાં આવ્યું છે. વડાપ્રધાન નરેન્દ્ર મોદીએ દેશના બધા લોકોને આ ઝુંબેશમાં જોડાવા અપીલ કરી છે. આગામી 15 સપ્ટેમ્બરથી શરુ થનારી આ સ્વચ્છતા ઝુંબેશ 2 ઓક્ટોબર ગાંધી જયંતિ સુધી ચાલશે. ચાર વર્ષ પહેલાં 2 ઓક્ટોબરના રોજ વડાપ્રધાન મોદીએ દેશમાં સ્વચ્છતા ઝુંબેશની શરુઆત કરી હતી. જેને આગામી 2 ઓક્ટોબરે ચાર વર્ષ પુરા થશે. ઉપરાંત આ વર્ષે ગાંધીજીની 150મી જયંતિની પણ શરુઆત થશે. જેને અનુલક્ષીને વડાપ્રધાન મોદી આગામી 15 સપ્ટેમ્બરથી ‘સ્વચ્છતા ઝુંબેશ પાર્ટ-2’ની સવારે 9:30 કલાકથી શરુઆત કરશે.